इस लेख में कौए और कोयल के उदाहरण देकर समझाया गया है कि जैसे मादा कौआ के बच्चों के ऊपर कोयल की आवाज़ का कोई असर नहीं होता। ठीक उसी तरह कौए जैसी विरती (स्वभाव) रखने वाले व्यक्ति पर आध्यात्मिक ज्ञान और शिक्षाओं का कोई प्रभाव नहीं पड़ता। जबकि कोयल के बच्चे कोयल की आवाज़ की ओर खींचे चले जाते हैं, ठीक उसी तरह ईश्वर के भक्त सतगुरु की शिक्षाओं की ओर आकर्षित होते हैं। जैसे भोजन की तलाश में मादा कौआ जब अपने घोंसले से निकलती है। तब कोयल कौवे के घोंसले में अपने अंडे दे देती है, जिससे मादा कौआ यह समझ नहीं पाती की उसके अंडे कौन से थे और वह सभी अंडों का ध्यान एक साथ रखती है। लेकिन वह अपने और कोयल के अंडों में भिन्नता नहीं पहचान पाती। उसके बाद जब कोयल के बच्चे अंडे से बाहर आकर उड़ने योग्य हो जाते हैं तब कोयल "कुहू-कुहू" की ध्वनि उत्पन्न करती है। जिससे कोयल के बच्चे अपनी मां की बोली को पहचान लेते हैं और उसकी ओर आकर्षित हो जाते हैं और ऊपर आकाश में उसकी तरफ उड़ जाते हैं। ठीक इसी तरह परमेश्वर कबीर जी के भक्त सच्चे सतगुरु के सच्चे आध्यात्मिक ज्ञान की ओर आकर्षित हुए बिना रह नहीं पाते हैं।